आयोजना कुन डिजान, कति क्षमता, कति लागत, कति समयमा निर्माण गर्ने भन्ने कुरामा विस्तृत योजना प्रतिवेदन (डिपिआर) को अहम् भूमिका हुन्छ । बूढीगण्डकी आयोजनाको सम्भाव्य तथा विस्तृत परियोजना प्रतिवेदन (डिपिआर) र टेन्डर डकुमेन्ट फ्रान्सेली कम्पनी ट्र्याकबेलले तयार पारेको हो । सन् १९८४ मा गरिएको पूर्व सम्भाव्य अध्ययनले आयोजनाको क्षमता ६ सय मेगावाट निर्धारण गरेकोमा ट्रा्याकबेलले ६४४, ७२२, ९४५ र १२०० मेगावाटसम्म निर्माण गर्न सकिने प्रतिवेदन दिएको थियो । सबैभन्दा अधिक सिफारिस गरिएको अर्थात् १२ सय मेगावाट समितिबाट भएको छ ।
